Oupa, oom vas na hulle glo 10-jarige verkragTwee mans, onderskeidelik 51 en 61 jaar oud, is in Koster in Noordwes in hegtenis geneem nadat hulle glo ‘n 10-jarige meisie verkrag het. Kol. Sabata Mokgwabone, woordvoerder van die polisie, sê die twee mans het die meisie glo tussen 3 en 20 Junie verskeie kere verkrag. Hy sê die verdagtes is die meisie se oom en oupa. “Die kind se voog het bekommerd geraak toe sy besef het die kind kan nie behoorlik loop nie. Die kind is na ‘n hospitaal geneem waar daar vasgestel is dat sy verkrag is.” Die kind het glo ook aan haar voog bevestig dat sy deur die twee familielede verkrag is. Mokgwabone sê die verdagtes sal na verwagting Maandag in die Koster-landdroshof verskyn.